નવી દિલ્હીઃ ભૂતપૂર્વ રાજ્યપાલ અને રાજદ્વારી ગોપાલકૃષ્ણ ગાંધી વિપક્ષના રાષ્ટ્રપતિ પદના ઉમેદવાર બની શકે છે. આગામી જુલાઈમાં આવી રહેલી ચૂંટણી પહેલાં વિપક્ષોએ ગોપાલ ગાંધીનું નામ સૂચવ્યું છે અને જો તમામ પક્ષો સંમત થશે તો એનડીએના ઉમેદવારની સામે તેઓ વિપક્ષી એકતાના પ્રતીક બની રહેશે. ગોપાલ ગાંધી મહાત્મા ગાંધીના પ્રપૌત્ર છે. વિપક્ષોએ તેમને રાષ્ટ્રપતિ પદના ઉમેદવાર તરીકે વિચાર્યા છે તે વાતની પુષ્ટિ તેમણે ખુદ આપી છે. જોકે, તેમણે કહ્યું છે કે આ અંગેની વાત હજુ પ્રાથમિક તબક્કામાં છે અને તેનાથી તેઓ વધારે કશું કહી શકે તેમ નથી.